Επιστημονική ημερίδα « Περί υγείας»
2026-04-13 19:00 - 21:00 (Europe/Helsinki) | Αποθήκη Νο3 “Τριαντάφυλλος Αρβανιτίδης”, Greece
1ο θέμα ΠΑΧΥΣΑΡΚΙΑ:EΠΙΠΛΟΚΕΣ ΚΑΙ ΣΤΡΑΤΗΓΙΚΕΣ ΑΝΤΙΜΕΤΩΠΙΣΗΣ
2ο θέμα ΔΙΑΤΡΟΦΗ ΚΑΙ ΑΣΚΗΣΗ ΣΤΑ ΧΡΟΝΙΑ ΝΟΣΗΜΑΤΑ
3ο θέμα ΚΑΡΔΙΑΓΓΕΙΑΚΟΙ ΠΑΡΑΓΟΝΤΕΣ ΚΙΝΔΥΝΟΥ
4ο θέμα ΑΓΓΕΙΑΚΕΣ ΠΑΘΗΣΕΙΣ ΣΤΗΝ 3η ΗΛΙΚΙΑ
Συνδιοργάνωση: Δήμος Αλεξανδρούπολης και ο Ιατρικός σύλλογος Έβρου

Το πολυαγαπημένο χορευτικό παιχνίδι ΜΠΑΜΠΑ… ΧΟΡΕΥΟΥΜΕ; περιοδεύει στον Έβρο στις 17, 18 και 19 Απριλίου 2026
2026-04-19 10:30 - 11:30 | Αποθήκη Νο1 “Γεώργιος Αλεξανδρής”, Greece
Το πολυαγαπημένο χορευτικό παιχνίδι Μπαμπά… χορεύουμε; περιοδεύει στον Έβρο, με στάσεις στο Σουφλί, στην Ορεστιάδα, στο Διδυμότειχο και στην Αλεξανδρούπολη. Μία από τις πιο επιτυχημένες και διαχρονικές δράσεις των Εκπαιδευτικών & Κοινωνικών Δράσεων της Εθνικής Λυρικής Σκηνής συνεχίζει και φέτος τη διαδρομή της στην Περιφέρεια, προσκαλώντας μπαμπάδες και παιδιά ηλικίας 5 έως 11 ετών να μοιραστούν τη χαρά της κίνησης και του παιχνιδιού.
Το εργαστήριο θα πραγματοποιηθεί στο Σουφλί στις 17 Απριλίου 2026, στο Μουσείο Τέχνης Μεταξιού, με ώρες έναρξης στις 17:00 για παιδιά 5–7 ετών και στις 18:30 για παιδιά 8–11 ετών, στην Ορεστιάδα στις 18 Απριλίου 2026, στο Πολιτιστικό Πολύκεντρο, με ώρες έναρξης στις 10:30 και 12:00 αντίστοιχα, στο Διδυμότειχο την ίδια ημέρα, 18 Απριλίου 2026, στο 1ο Δημοτικό Σχολείο, με ώρες 17:00 και 18:30 αντίστοιχα, και στην Αλεξανδρούπολη στις 19 Απριλίου 2026, στην Αποθήκη 1 – Γεώργιος Αλεξανδρής, με ώρες έναρξης στις 10:30 και 12:00 αντίστοιχα. Η συμμετοχή είναι δωρεάν, με δελτία εισόδου που διατίθενται αποκλειστικά μέσω της ticketservices.gr από τις 7 Απριλίου 2026. Η περιοδεία του εργαστηρίου εντάσσεται στο πρόγραμμα «Η ΕΛΣ ταξιδεύει στην Ελλάδα» και υλοποιείται με τη στήριξη της δωρεάς του Ιδρύματος Σταύρος Νιάρχος (ΙΣΝ).
Με σταθερά γεμάτες συμμετοχές σε κάθε του στάση και ενθουσιώδη ανταπόκριση από το κοινό, το εργαστήριο έχει καθιερωθεί ως μια ξεχωριστή εμπειρία που μένει αξέχαστη, ανατρέποντας με χιούμορ και τρυφερότητα τον μύθο ότι ο χορός δεν είναι υπόθεση για μπαμπάδες. Μέσα από ένα ευφάνταστο μάθημα κλασικού χορού και χορευτικού παιχνιδιού, οι συμμετέχοντες παίζουν με τον ρυθμό, τον αυτοσχεδιασμό και τη σωματική έκφραση, ανακαλύπτοντας νέους τρόπους επικοινωνίας και επαφής. Εκεί όπου η αγάπη συναντά τον αυτοσχεδιασμό, το παιχνίδι γίνεται η πιο όμορφη αφορμή για να ενδυναμωθεί ο δεσμός μπαμπά και παιδιού.
—————————————————————————————————————————
Εκπαιδευτικές & Κοινωνικές Δράσεις Εθνικής Λυρικής Σκηνής Το πολυαγαπημένο χορευτικό παιχνίδι ΜΠΑΜΠΑ… ΧΟΡΕΥΟΥΜΕ; για μπαμπάδες και παιδιά ηλικίας 5 έως 11 ετών περιοδεύει στον Έβρο στις 17, 18 και 19 Απριλίου 2026
Υλοποίηση: Γιάννης Σταυρόπουλος, Θένια Αντωνιάδου
Αναλυτικό πρόγραμμα:
ΣΟΥΦΛΙ 17 Απριλίου 2026 Ώρες έναρξης: 17:00 (5 -7 ετών) & 18:30 (8 – 11 ετών) Μουσείο Τέχνης Μεταξιού
ΟΡΕΣΤΙΑΔΑ 18 Απριλίου 2026 Ώρες έναρξης: 10:30 (5 – 7 ετών) & 12:00 (8 – 11 ετών) Πολιτιστικό Πολύκεντρο Ορεστιάδας
ΔΙΔΥΜΟΤΕΙΧΟ 18 Απριλίου 2026 Ώρες έναρξης: 17:00 (5 – 7 ετών) & 18:30 (8 – 11 ετών) 1ο Δημοτικό Σχολείο Διδυμοτείχου
ΑΛΕΞΑΝΔΡΟΥΠΟΛΗ 19 Απριλίου 2026 Ώρες έναρξης: 10:30 (5 – 7 ετών) & 12:00 (8 – 11 ετών) Αποθήκη 1 – Γεώργιος Αλεξανδρής
Δωρεάν συμμετοχή, με δελτία εισόδου αποκλειστικά μέσω www.ticketservices.gr από τις 7 Απριλίου 2025.
*Κάθε κράτηση αντιστοιχεί σε μία θέση για παιδί και έναν συνοδό γονέα.
Η Εθνική Λυρική Σκηνή επιχορηγείται από το Υπουργείο Πολιτισμού. Μέγας Δωρητής Εκπαιδευτικών & Κοινωνικών Δράσεων ΕΛΣ και Δωρητής προγράμματος περιοδειών Ίδρυμα Σταύρος Νιάρχος (ΙΣΝ)

«Πλούτος. Μια όχι και τόσο παλιά ιστορία» θεατρική παράσταση
2026-04-19 18:30 - 20:30 | Αποθήκη Νο3 “Τριαντάφυλλος Αρβανιτίδης”, Greece
Συνδιοργάνωση: Δήμος Αλεξανδρούπολης και οι μαθητές / τριες των Εκπαιδευτικών Ομίλων « Ερευνητικού Θεάτρου» και «Εφαρμοσμένης Σκηνογραφίας» του 5ου Δημοτικού Σχολείου Αλεξανδρούπολης

Hour of AI (Η ώρα του AI)
2026-04-26 17:00 - 21:00 | Ζαρίφειος Παιδαγωγική Ακαδημία, Μουδανιών 4, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, 68100, Greece
Δήλωση συμμετοχής: https://forms.cloud.microsoft/e/TiuNr1ueSf
🤖 Το παγκόσμιο event του code.org, η «Ώρα του Κώδικα», εξελίσσεται διαρκώς και αυτή τη φορά… επιστρέφει με την υποστήριξη και τη δύναμη της Τεχνητής Νοημοσύνης, προσκαλώντας τα παιδιά να ανακαλύψουν πώς θα χτιστεί αύριο το μέλλον!
Τι θα γίνει στο εργαστήρι μας:
-Παίζουμε & Δημιουργούμε: Ξεκλειδώνουμε τα μυστικά του προγραμματισμού μέσα από τρελά games και προκλήσεις.
-Γινόμαστε οι «Χειριστές» της AI: Δίνουμε οδηγίες σε μηχανές που… μαθαίνουν και βλέπουμε τη μαγεία να συμβαίνει!
-Χτίζουμε το Αύριο: Μετατρέπουμε την περιέργεια σε δράση, χωρίς να χρειάζεται καμία προηγούμενη εμπειρία.
Σας περιμένουμε για να εξερευνήσουμε μαζί το μέλλον, σε μια ώρα γεμάτη δράση και εκπλήξεις!

Πανηγύρι Αρίστεινου
2026-05-02 20:30 - 23:00 | Αρίστεινο
στο πλαίσιο εορτασμού και πανήγυρης του Ιερού Ναού Αγίου Αθανασίου

Eνημερωτική ημερίδα σχολίων με θέμα: ΒΙΩΣΙΜΗ ΑΝΑΠΤΥΞΗ - ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ
2026-05-04 12:00 - 14:00 | Αποθήκη Νο3 “Τριαντάφυλλος Αρβανιτίδης”, Greece
Ο Δήμος Αλεξανδρούπολης προσκαλεί περιβαλλοντικές ομάδες και εκπροσώπους μαθητικών συμβουλίων των Γενικών και Επαγγελματικών Λυκείων της Αλεξανδρούπολης.
Ομιλητής: o καθηγητής Βιοχημείας στο τμήμα Ιατρικής του Δ.Π.Θ. κ. Ιωάννης Τέντες

Ανοικτό Εργαστήρι Φυσικών Επιστημών
2026-05-05 10:00 - 12:30, 2026-05-05 18:30 - 20:30, 2026-05-06 10:00 - 12:30, 2026-05-06 18:30 - 20:30 | Αποθήκη Νο1 “Γεώργιος Αλεξανδρής”, Greece
Tο 6ο Πειραματικό Γυμνάσιο Αλεξανδρούπολης διοργανώνει ένα διήμερο αφιερωμένο στις Φυσικές Επιστήμες.
Οι μαθητές μας αναλαμβάνουν ενεργό ρόλο, παρουσιάζοντας πειράματα και διαδραστικές δραστηριότητες από τον κόσμο της Φυσικής, της Χημείας, της Βιολογίας και της Γεωλογίας. Η εκδήλωση είναι ανοιχτή για το κοινό, με στόχο να φέρει μικρούς και μεγάλους πιο κοντά στη γνώση, την επιστημονική σκέψη και τη χαρά της ανακάλυψης.
Συνδιοργάνωση: Δήμος Αλεξανδρούπολη και οι εκπαιδευτικοί Φυσικών Επιστημών του 6ου Πειραματικού Γυμνασίου Αλεξανδρούπολης: Γλυκερία Σκεύα (Φυσικός), Τσίρκα Θεοδώρα (Βιολόγος) & Τζελέπη Έφη (Γεωλόγος)

Β' ΔΙΕΘΝΕΣ ΕΠΙΣΤΗΜΟΝΙΚΟ ΣΥΝΕΔΡΙΟ "Αλεξανδρούπολη: η ιστορία της πόλης και της περιοχής της"
2026-05-08 09:00 - 13:30, 2026-05-08 17:30 - 21:30, 2026-05-09 17:30 - 21:30, 2026-05-10 09:00 - 13:30, 2026-05-10 17:30 - 21:30 | Τράπεζα Ελλάδος
Το Ιστορικό Μουσείο Αλεξανδρούπολης σε συνεργασία με τη Σχολή Ανθρωπιστικών Σπουδών του Δημοκρίτειου Πανεπιστημίου Θράκης και τον Δήμο Αλεξανδρούπολης πρόκειται να διοργανώσουν το Β’ Διεθνές Επιστημονικό Συνέδριο με τίτλο «Αλεξανδρούπολη: η ιστορία της πόλης και της περιοχής της». Το συνέδριο θα πραγματοποιηθεί από τις 8 ως τις 10 Μαΐου 2026 στην Αλεξανδρούπολη. Το Α’ Διεθνές Επιστημονικό Συνέδριο πραγματοποιήθηκε με μεγάλη επιτυχία τον Οκτώβριο του 2021 και τα πρακτικά του έχουν δημοσιευτεί στον 19ο τόμο του επιστημονικού περιοδικού «Θρακικά». Στόχος του συνεδρίου είναι να συμβάλει στην επιστημονική έρευνα για την ιστορία της πόλης και της ευρύτερης περιοχής της, καθώς και στην ανάδειξη άγνωστων ως τώρα πτυχών της οικονομικής, κοινωνικής, πολιτικής και πολιτιστικής ζωής των ανθρώπων οι οποίοι τη δημιούργησαν και έζησαν σ’ αυτήν.
Οι θεματικές περιοχές του συνεδρίου είναι:

Η ίδρυση της πόλης και η ονομασία της
Η δημογραφική σύσταση της πόλης από την ίδρυσή της ως σήμερα
Πολεοδομία και αρχιτεκτονική
Θρησκευτικά και κοσμικά κτίρια
Αρχαιολογικοί χώροι και μνημεία στην πόλη και στα περίχωρα
Η οικονομική ζωή • Η κοινωνική και πολιτιστική ζωή
Η πολιτική ζωή
Προσωπικότητες και πρόσωπα της πόλης

Την Επιστημονική Επιτροπή του συνεδρίου αποτελούν οι:

Γεώργιος Τσιγάρας, Καθηγητής στη Σχολή Ανθρωπιστικών Επιστημών του ΔΠΘ
Ιωάννης Μπακιρτζής, Καθηγητής στη Σχολή Ανθρωπιστικών Επιστημών του ΔΠΘ
Ελεονώρα Ναξίδου, Καθηγήτρια στη Σχολή Ανθρωπιστικών Επιστημών του ΔΠΘ
Αθανάσιος Τρικούπης, Αναπληρωτής Καθηγητής στο Τμήμα Μουσικών Σπουδών του Πανεπιστημίου Ιωαννίνων
Αναστασία Οικονομίδου, Ομότιμη Καθηγήτρια του ΔΠΘ
Δήμητρα Κουκουζίκα, Διδάκτωρ Αρχαίας Ελληνικής Φιλολογίας ΑΠΘ
Διαμαντής Τριαντάφυλλος, Επίτιμος Έφορος Αρχαιοτήτων Ροδόπης

Την Οργανωτική Επιτροπή του συνεδρίου αποτελούν οι:

Νικόλαος Πινάτζης, Πρόεδρος του Ιστορικού Μουσείου Αλεξανδρούπολης, ως πρόεδρος,
Κορτεσία Μουλούδη-Πασαδάκη, Γραμματέας του Ιστορικού Μουσείου Αλεξανδρούπολης, ως μέλος,
Γεώργιος Τσιγάρας, Καθηγητής στη Σχολή Ανθρωπιστικών Επιστημών του ΔΠΘ, ως μέλος,
Ευανθία Βαλασίδου, Αντιδήμαρχος Πολιτισμού του Δήμου Αλεξανδρούπολης, ως μέλος,
Στέλλα Κλαδαρά, Πρόεδρος του Συλλόγου Ελληνομουσείον Αίνου, ως μέλος,
Θεοφάνης Ισαακίδης, Πρόεδρος του Συλλόγου Καππαδοκών Έβρου «Οι τρεις Ιεράρχες», ως μέλος

«Από το παλιό λαϊκό ως το σύγχρονο έντεχνο ελληνικό τραγούδι»
2026-05-08 18:30 - 21:00 | Θέατρο Αλτιναλμάζη
Μουσικό οδοιπορικό στο ελληνικό τραγούδι, από την τρίφωνη χορωδία, πλαισιωμένη από την Ορχήστρα Έντεχνης και Λαϊκής Μουσικής του Μουσικού Σχολείου Αλεξανδρούπολης σε συνδιοργάνωση με το Δήμο Αλεξανδρούπολης.

Θεατρική παράσταση «Ο φίλος μου ο Λευτεράκης»
2026-05-08 20:00 - 22:00, 2026-05-09 20:00 - 22:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Πρόκειται για μεταφορά στο θέατρο της γνωστής ελληνικής ταινία σε σενάριο και σκηνοθεσία του Αλέκου Σακελλάριου που προβλήθηκε στον κινηματογράφο το 1963.
Από τη θεατρική ομάδα 2ου Γυμνασίου Αλεξανδρούπολης.

Β' ΔΙΕΘΝΕΣ ΕΠΙΣΤΗΜΟΝΙΚΟ ΣΥΝΕΔΡΙΟ "Αλεξανδρούπολη: η ιστορία της πόλης και της περιοχής της"
2026-05-09 09:00 - 13:30

3o GRASS HANDBALL Δημοτικών Σχολείων
2026-05-09 10:00 - 14:00 | Δημοτικό Στάδιο «Φώτης Κοσμάς», Greece
Συνδιοργάνωση: Δήμος Αλεξανδρούπολη & Αθλητικός Επιμορφωτικός Πολιτιστικός Σύλλογος Βορέα Αλεξανδρούπολης

Εορτασμός της Ημέρας της Ευρώπης
2026-05-09 11:00 - 12:30 | Αποθήκη Νο1 “Γεώργιος Αλεξανδρής”, Greece
Εκδήλωση αφιερωμένη στην οδική και σιδηροδρομική διασύνδεση της Θεσσαλονίκης με το Βουκουρέστι μέσω Αλεξανδρούπολης.
Διοργάνωση: Αντιπροσωπεία της Ευρωπαϊκής Επιτροπής
Κεντρικός ομιλητής: ο Ευρωπαίος Επίτροπος αρμόδιος για τις Βιώσιμες Μεταφορές και τον Τουρισμό κ. Απόστολος Τζιτζικώστας

«Let’s talk about Drums ΙΙΙ» Ανοιχτό μάθημα από τον καθηγητή Μοντέρνων Κρουστών του Δημοτικού Ωδείου Αλεξανδρούπολης, Ευάγγελο Γεωργίου
2026-05-09 12:00 - 13:30 | Αποθήκη Νο3 “Τριαντάφυλλος Αρβανιτίδης”, Greece
Το Δημοτικό Ωδείο Αλεξανδρούπολης, μέσω του Τμήματος Μοντέρνας Μουσικής, διοργανώνει ανοιχτό μάθημα με τίτλο «Let’s talk about Drums ΙΙΙ», με εισηγητή τον καθηγητή Ευάγγελο Γεωργίου. Η δράση στοχεύει στην εξοικείωση του κοινού με τον κόσμο των κρουστών και τον καθοριστικό ρόλο του ρυθμού στη σύγχρονη μουσική. Κατά τη διάρκεια του μαθήματος θα παρουσιαστούν βασικές αρχές πρακτικής εκτέλεσης στη ντραμς, ζητήματα ρυθμικής θεματολογίας, στοιχεία ενορχήστρωσης και αυτοσχεδιασμού, μέσα από ζωντανά παραδείγματα και διαδραστική προσέγγιση. Το ανοιχτό αυτό μάθημα απευθύνεται σε μαθητές, μουσικούς αλλά και κάθε ενδιαφερόμενο, προσφέροντας μια ουσιαστική εισαγωγή στη ρυθμική σκέψη και πράξη.

6ος Νυχτερινός Αγώνας Θράκης
2026-05-09 19:30 - 22:00 | Στροφή Εγνατία
Διαδρομές
α)5km εκκίνηση στις 19:30 στροφή Εγνατίας #AXD
b)10km εκκίνηση στις 20:30 στροφή Εγνατίας #AXD
Ο Δήμος Αλεξανδρούπολης σε συνεργασία με τον αθλητικό σύλλογο ΔΡΟΜΕΑ ΘΡΑΚΗΣ θα πραγματοποιήσουν τον 6ο ΝΥΧΤΕΡΙΝΟ ΑΓΩΝΑ ΘΡΑΚΗΣ, στην παραλιακή οδό της πόλης. Οι αγώνες που διοργανώνει ο ΔΡΟΜΕΑΣ ΘΡΑΚΗΣ τελούν υπό την αιγίδα της Ελληνικής Ομοσπονδίας Στίβου-ΣΕΓΑΣ και διοργανώνονται με την υποστήριξη του Υπουργείου Παιδείας-Γενικής Γραμματείας Αθλητισμού, του Υπουργείο Τουρισμού, του Υπουργείου Εσωτερικών (Μακεδονίας-Θράκης), της Αντιπροσωπείας της Ευρωπαϊκής Επιτροπής στην Ελλάδα, της BEACTIVE Hellas, της Εθνικής Ολυμπιακής Ακαδημίας, του Επιμελητηρίου Έβρου, του Δημοκριτείου Πανεπιστημίου Θράκης, του Εμπορικού Συλλόγου Αλεξ/πολης και της «Συμμαχίας για την Ελλάδα».

Ρεσιτάλ κιθάρας Κωνσταντίνου Παρδάλη Αναστασιάδη
2026-05-09 20:30 - 21:40 | Αποθήκη Νο3 “Τριαντάφυλλος Αρβανιτίδης”, Greece
Ο Δήμος Αλεξανδρούπολης και το Δημοτικό Ωδείο παρουσιάζουν ένα ρεσιτάλ κιθάρας με σολίστ τον Κωνσταντίνο Παρδάλη Αναστασιάδη, καθηγητή κιθάρας του Δ.Ω.Α. και του Μουσικού Σχολείου Αλεξανδρούπολης, αναδεικνύοντας το καλλιτεχνικό έργο των διδασκόντων του και τη ζωντανή σχέση της εκπαιδευτικής διαδικασίας με τη συναυλιακή πράξη.
Στο παρόν ρεσιτάλ, το πρόγραμμα κινείται ανάμεσα στη λυρικότητα και τον ρυθμικό παλμό, αναδεικνύοντας έργα συνθετών όπως οι Leo Brouwer, Ástor Piazzolla, Agustín Barrios Mangoré και Isaac Albéniz. Από τη μελαγχολική ποίηση της λατινοαμερικανικής μουσικής έως τη δραματικότητα και τη δεξιοτεχνία των ευρωπαϊκών έργων, η κιθάρα αποκαλύπτει ένα πολυδιάστατο ηχητικό τοπίο, όπου η παράδοση και η σύγχρονη δημιουργία συνδιαλέγονται με φυσικότητα και εκφραστική ένταση.

3X3 Street basketball
2026-05-10 07:00 - 14:00, 2026-05-10 17:00 - 20:00 | Τράπεζα Ελλάδος
Aπό τον Μουσικογυμναστικό Σύλλογο «ΕΘΝΙΚΟΣ» Αλεξανδρούπολης

Street Tennis
2026-05-10 10:00 - 13:00 | Πλατεία Φάρου
Ανοιχτή, συμμετοχική δράση Street Tennis. Οι πολίτες, κυρίως παιδιά και οικογένειες, συμμετέχουν δωρεάν σε σύντομα παιχνίδια με καθοδήγηση προπονητών. Στόχος είναι η ενεργοποίηση του δημόσιου χώρου και η προώθηση του αθλητισμού.
Συνδιοργάνωση: Δήμος Αλεξανδρούπολης & ο Όμιλος Αντισφαίρισης Αλεξανδρούπολης

«27ος Ποδηλατικός Γύρος Τραϊανούπολης»
2026-05-10 10:30 - 12:00 | Πολιτιστικό κέντρο Άνθειας, Άνθεια
Ελάτε να γνωρίσετε τις ομορφιές του τόπου μας, ελάτε να ψυχαγωγηθείτε και να αθληθείτε.
Η πρώτη στάση θα γίνει στο Δωρικό, η δεύτερη στη Νίψα, η τρίτη στα Πεύκα, η τέταρτη στο Κέντρο Πληροφόρησης και οι ποδηλάτες θα καταλήξουν στο Πνευματικό Κέντρο της Άνθειας.
Οι ποδηλάτες θα είναι χωρισμένοι σε κατηγορίες, ανάλογα με την ηλικία τους και στους νικητές των κατηγοριών θα απονεμηθούν μετάλλια.
Συνδιοργάνωση: Δήμος Αλεξανδρούπολης, o Πολιτιστικός Σύλλογος Ανθείας – Αριστείνου ΣΠΑΡΤΑΚΟΣ, οι Πολιτιστικοί Σύλλογοι Δωρικού, Πεύκων, Νίψας και το Κέντρο Πληροφόρησης Δέλτα Έβρου.

«Έλληνες συνθέτες, Γάλλοι ποιητές - Παρίσι, αρχές 20ού αι.»
2026-05-10 20:00 - 22:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Με την υψίφωνο Μαριμέλ Χρύση και τον Θανάση Τρικούπη στο πιάνο, ερμηνεύονται έργα Ελλήνων συνθετών και ποίηση Γάλλων ποιητών.
Από το Ιστορικό Μουσείο Αλεξανδρούπολης, στο πλαίσιο της λήξης των εργασιών του Β΄ Διεθνούς Επιστημονικού Συνεδρίου

"Ο κύκλος με την Κιμωλία"
2026-05-11 19:30 - 21:00, 2026-05-12 19:30 - 21:00 | Αποθήκη Νο3 “Τριαντάφυλλος Αρβανιτίδης”, Greece
“Ο κύκλος με την Κιμωλία” του Γιάννη Καλατζόπουλου (βασισμένο στο θεατρικό έργο του Μπ. Μπρεχτ), θεατρική παράσταση για παιδιά .
Μια παράσταση που καταδικάζει τον πόλεμο και προβάλλει τη δύναμη της αγάπης, της συμπαράστασης και της δικαιοσύνης.
Συνδιοργάνωση: Δήμος Αλεξανδρούπολης και η θεατρική ομάδα ΤΕΕΠΗ «Κιβωτός Ονείρου»

Συναυλία με τους καθηγητές του Δημοτικού Ωδείου Αλεξανδρούπολης
2026-05-11 20:30 - 22:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Το Δημοτικό Ωδείο Αλεξανδρούπολης παρουσιάζει συναυλία με τη συμμετοχή των καθηγητών του, αναδεικνύοντας το καλλιτεχνικό δυναμικό και την υψηλή στάθμη διδασκαλίας του. Οι διδάσκοντες του Ωδείου, πέρα από τον παιδαγωγικό τους ρόλο, δραστηριοποιούνται ενεργά στη συναυλιακή ζωή, μεταφέροντας στη σκηνή την εμπειρία και την ερμηνευτική τους ωριμότητα.
Στη συναυλία συμμετέχουν και προχωρημένοι σπουδαστές από το τμήμα Μουσικής Δωματίου, με το πρόγραμμα να περιλαμβάνει έργα για πιάνο, συνθέσεις μουσικής δωματίου με έγχορδα, καθώς και επιλογές από το ρεπερτόριο της σύγχρονης και της τζαζ μουσικής. Μέσα από αυτή την πολυμορφία, η συναυλία αναδεικνύει διαφορετικές εκφραστικές όψεις της μουσικής δημιουργίας, από τη λόγια παράδοση έως τις πιο σύγχρονες μουσικές γλώσσες.

Τελετή β’ φάσης αδελφοποίησης του Δήμου Αλεξανδρούπολης με τον Δήμο Αγίας Νάπας Κύπρου
2026-05-12 19:30 - 20:30 | Αίθουσα εκδηλώσεων Αρχαιολογικού Μουσείο Αλεξανδρούπολης

«RetroAXD»
2026-05-13 18:30 - 22:00, 2026-05-14 18:30 - 22:00, 2026-05-15 18:30 - 22:00 | Αποθήκη Νο1 “Γεώργιος Αλεξανδρής”, Greece
Η φετινή διοργάνωση έχει ως κεντρικό θέμα τη ραδιοπειρατεία και το πρώιμο ραδιόφωνο της δεκαετίας του ’80 («Η πειρατεία έπιασε λιμάνι»).
Οι επισκέπτες θα έχουν τη δυνατότητα να γνωρίσουν την ιστορία, τις εμπειρίες και τον εξοπλισμό της εποχής μέσα από τρεις διαδραστικές σκηνικές εγκαταστάσεις:

έναν «εκθεσιακό» ραδιοφωνικό σταθμό με αυθεντικό εξοπλισμό (πομπό, λυχνίες, πικάπ),
έναν «ζωντανό» σταθμό με DJ και αναμετάδοση εκπομπής σε πραγματικό χρόνο,
καθώς και έναν χώρο-εμπειρία ακροατή, όπου το κοινό συμμετέχει ενεργά πραγματοποιώντας τηλεφωνικές αφιερώσεις και δημιουργώντας το δικό του mixtape.

Παράλληλα, αναδεικνύονται οι τεχνολογικές πτυχές της εποχής, όπως η εκπομπή ραδιοκυμάτων, ο αναλογικός ήχος και η τηλεφωνία, συνδυάζοντας τη γνώση με τη βιωματική εμπειρία.
Συνδιοργάνωση: Δήμος Αλεξανδρούπολης & ο Σύλλογος Τεχνολογίας Θράκης με τη συμμετοχή του Π.ΕΠΑ.Λ Αλεξανδρούπολης, όπου οι μαθητές θα παρουσιάσουν τις δικές τους δημιουργίες, ενώ το πρόγραμμα θα πλαισιώσει και το τμήμα μαζορετών του Δρομέα Θράκης.
Και φυσικά, όπως σε κάθε RetroAXD, θα υπάρχει άφθονη διασκέδαση και… πολλή τεχνολογία!

Σώτης Βολάνης LIVE
2026-05-13 23:00 - 2026-05-14 05:00 | Νεράιδα Music Hall, 7χιλ Αλεξανδρουπολη - Φερων, Τραϊανούπολη 681 00, Αλεξανδρούπολη, Εβρου, Greece

Μεγαλειώδης μαθητική και στρατιωτική παρέλαση
2026-05-14 12:00 - 14:00 | Λεωφόρος Βασιλέως Αλεξάνδρου 50, Παραλιακή Οδός, Αλεξανδρούπολη, Λεωφόρος Βασιλέως Αλεξάνδρου 50, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, Greece

Αναπαράσταση της έλευσης από θαλάσσης της Εικόνας της Παναγίας Τριφώτισσας, από την Αίνο στην Αλεξανδρούπολη
2026-05-14 20:00 - 22:00 | Λιμάνι Αλεξανδρούπολης
Θα ακολουθήσει μουσικοχορευτική εκδήλωση με τη συμμετοχή:

της Χορωδίας Allegro του 5ου Γυμνασίου Αλεξανδρούπολης «Ελένη Φιλιππίδη»,
της στρατιωτικής μπάντας XII M/K Μεραρχία Πεζικού Έβρου
καθώς και παρουσίαση παραδοσιακών χορών με τη συμμετοχή συλλόγων από την Αγία Νάπα Κύπρου και τη Θράκη

Συνδιοργάνωση: Ιερά Μητρόπολη Αλεξανδρουπόλεως, Δήμος Αλεξανδρούπολης και ο Σύλλογος Αλεξανδρούπολης «ΕΛΛΗΝΟΜΟΥΣΕΙΟΝ ΑΙΝΟΥ»

4ο Διεθνές Επιστημονικό Συνέδριο Σαρακατσαναίων «Σαρακατσαναίοι: Από τη νομαδική ζωή στον ψηφιακό κόσμο»
2026-05-15 17:30 - 20:30 | Grecotel Astir Palace Egnatia Park (Συνεδριακός χώρος)
Οι θεματικές του συνεδρίου διαρθρώνονται σε δύο κύριες ενότητες. Α΄ Θεματική Ενότητα: Νομαδική Ζωή και Β΄ Θεματική Ενότητα: Ψηφιακός Κόσμος. Εξετάζουν, μέσα από πολυεπιστημονική και διεπιστημονική προσέγγιση, την παρουσία και τον πολιτισμό των Σαρακατσαναίων διαχρονικά και συγχρονικά.
Συνδιοργάνωση: Δήμος Αλεξανδρούπολης, Σύλλογος Σαρακατσαναίων Ν. Έβρου & η Πανελλήνια Ομοσπονδία Συλλόγων Σαρακατσαναίων, υπό την αιγίδα της Α.Ε. του Προέδρου της Δημοκρατίας, κυρίου Κωνσταντίνου Αν. Τασούλα.
Λεπτομέρειες στην ιστοσελίδα του Συνεδρίου e-sarakatsanaioi.gr

Τραπέζι μνήμης και συνύπαρξης
2026-05-15 19:30 - 22:00 | Εθνολογικό μουσείο Θράκης, 14ης Μαΐου 63, Αλεξανδρούπολη, Greece
Μια πρωτοβουλία, μνημεία της πόλης συνυφασμένα με τη γένεση της, να συνδεθούν και να μετατραπούν από χώρο μνήμης σε ένα ζωντανό τόπο συνάντησης όπου το παρελθόν υπερβαίνει την απλή μουσειακή προσέγγιση.
Η Μνήμη να γίνει Εμπειρία και να συνομιλήσει ουσιαστικά με το παρόν. Να κάθεσαι στο ίδιο τραπέζι με τον «άλλον», να ακούς την ιστορία του και να βλέπεις τον εαυτό σου σε αυτήν, είναι η ύψιστη μορφή κοινωνικής συνοχής
Συνδιοργάνωση: Δήμος Αλεξανδρούπολης, η Αρμενική Κοινότητα & το Εθνολογικό Μουσείο Θράκης
Χώρος μεταξύ Εθνολογικού Μουσείου Θράκης & Αρμένικης Εκκλησίας

"ΤΟΥΡΝΟΥΑ ΦΙΛΙΑΣ" Τουρνουά ποδοσφαίρου κατηγοριών Κ6, Κ8 και Κ10
2026-05-16 10:00 - 14:00 | Γήπεδα Ποδοσφαίρου Life Park, Greece
Το Τουρνουά Φιλίας δεν είναι απλώς μια αθλητική διοργάνωση, αλλά μια γιορτή που φέρνει τους ανθρώπους κοντά μέσα από το ποδόσφαιρο. Στόχος του είναι να αναδείξει τη χαρά του παιχνιδιού, τη σημασία της συνεργασίας και τη δύναμη της φιλίας. Μέσα σε ένα κλίμα σεβασμού και ευγενούς άμιλλας, οι συμμετέχοντες έχουν την ευκαιρία να απολαύσουν το άθλημα χωρίς ανταγωνιστικές εντάσεις και αντιπαλότητες.
Από τον ΑΣΤΕΡΑ ΘΡΑΚΗΣ.

Μουσικοχορευτική Εκδήλωση
2026-05-16 19:30 - 21:00 | Αποθήκη Νο3 “Τριαντάφυλλος Αρβανιτίδης”, Greece
Συνδιοργάνωση: Δήμος Αλεξανδρούπολης & η χορωδία της Α΄ Ένωσης Λειτουργών Μέσης Εκπαίδευσης Έβρου ( Α΄ ΕΛΜΕ ) με μαέστρο την κυρία Βαλεντίνα Φουλίδου και το λαϊκό τμήμα του Πολιτιστικού Συλλόγου Πυθιωτών Δήμου Αλεξανδρούπολης “Ιωάννης ΣΤ΄ Καντακουζηνός – Κύριλλος ΣΤ΄” με χοροδιδάσκαλο τον κύριο Σταύρο Πεiχαμπέρη

«Βρες τα μαργαριτάρια»
2026-05-17 11:00 - 13:00 | Ζαρίφειος Παιδαγωγική Ακαδημία, Μουδανιών 4, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, 68100, Greece
Ένα μεγάλο παιχνίδι πόλης γεμάτο φαντασία και περιπέτεια ξεκινά!
Ο Κρας, η αγαπημένη θαλάσσια χελώνα, μαζί με τον Nemo, χρειάζονται τη βοήθεια των παιδιών για να βρουν τα χαμένα μαργαριτάρια της φίλης τους, της Dory.
Οι συμμετέχοντες θα ταξιδέψουν σε διάφορα σημεία της πόλης, θα λύσουν γρίφους, θα ξεπεράσουν δοκιμασίες και θα συνεργαστούν σε ομάδες, ζώντας μια μοναδική εμπειρία εξερεύνησης και δράσης.
Η εκδήλωση είναι αφιερωμένη στα 95 χρόνια του Κλάδου Λυκοπούλων, γιορτάζοντας την προσκοπική ιδέα μέσα από το παιχνίδι, τη συνεργασία και τη χαρά της ανακάλυψης.
Συνδιοργάνωση: Δήμος Αλεξανδρούπολη & Περιφερειακή Εφορεία Ανατολικής Μακεδονίας & Θράκης

«Night at the Opera – Μια βραδιά στην Όπερα»
2026-05-18 20:00 - 21:00 | Ιερός Καθολικός Ναός Αγίου Ιωσήφ, Ελ. Βενιζέλου 76, Αλεξανδρούπολη
Μια κατανυκτική συναυλία όπερας και μουσικής δωματίου από το μουσικό σύνολο «ΣΥΝΗΧΗΣΙΣ». Με έργα των Verdi, Bellini, Gounod, Schubert κ.α η βραδιά ξεδιπλώνει την πνευματικότητα και τη διαχρονική ομορφιά της κλασικής μουσικής. Μια μουσική ιεροτελεστία που ενώνει την τέχνη με την βαθύτερη ανθρώπινη έκφραση, προσφέροντας στο κοινό μια σπάνια εμπειρία υψηλής αισθητικής. Αφήστε την μουσική να σας ταξιδέψει.
Μουσικοί:
Βιολί: Μανδαλίδης Ρωμανός
Βιολί: Κωστάκης Νίκος
Τσέλο: Κύρκου- Μπρακατσούλα Ευδοξία
Φλάουτο: Γκερμπεσιώτη Ζωή
Πιάνο: Κάτια Τεμπερεκίδου
Τενόρος: Δούκας Ανδρέας
Σοπράνο: Καραχαρίση Αριάδνη
Συνδιοργάνωση: Δήμος Αλεξανδρούπολης, Μουσικό Σύνολο Φοιτητών Ιατρικής «ΣΥΝΗΧΗΣΙΣ» & Ένωση Πολιτισμικών Φορέων ‘Εβρου «Ε.ΠΟ.Φ.Ε»

«Μανώλης Αναγνωστάκης, ο ποιητής που έκλαψε τον ήλιο»
2026-05-20 19:00 - 21:00 | Αποθήκη Νο3 “Τριαντάφυλλος Αρβανιτίδης”, Greece
Οι μαθητές της Ε΄ τάξης με την μουσική υποστήριξη μαθητών της ΣΤ΄ τάξης του 6ου Δημοτικού Σχολείου παρουσιάζουν τον Μανώλη Αναγνωστάκη. Η ερμηνεία ποιημάτων του μέσα από τα μάτια των παιδιών, καθώς και 4 μελοποιημένα του, δείχνουν τον δρόμο της ανάληψης ευθυνών και της αυτογνωσίας.
Συνδιοργάνωση: Δήμος Αλεξανδρούπολης και 6ο Δημοτικό Σχολείο

La fête française des écoles – Η Γαλλική Γιορτή των Σχολείων
2026-05-20 19:30 - 21:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Γαλλόφωνοι μαθητές του Νομού Έβρου τραγουδούν, απαγγέλλουν και παίζουν!
Από το Σύλλογο Ελληνογαλλικής Φιλίας «Το Σπίτι της Αντουανέττας»

4ο Συνέδριο τοπικής ιστορίας Αleξandroupolis Encomium με τίτλο «Η Αλεξανδρούπολη και η περιοχή της: Ζητήματα Ιστορίας και Πολιτισμού»
2026-05-21 19:00 - 21:00, 2026-05-23 09:30 - 13:30 | Αποθήκη Νο2 – Λιμάνι
Ένα γόνιμο βήμα επιστημονικού διαλόγου και ανταλλαγής ερευνητικών προσεγγίσεων γύρω από την ιστορική διαδρομή και την πολιτισμική συγκρότηση της πόλης και της ενδοχώρας της.
Συνδιοργάνωση: Δήμος Αλεξανδρούπολης, Ένωση Θρακών & το Εργαστήριο Λαογραφίας και Κοινωνικής Ανθρωπολογίας του Τμήματος Ανθρωπιστικών Σπουδών του Δ.Π.Θ.

4ο Συνέδριο τοπικής ιστορίας Αleξandroupolis Encomium με τίτλο «Η Αλεξανδρούπολη και η περιοχή της: Ζητήματα Ιστορίας και Πολιτισμού»
2026-05-22 09:15 - 13:30, 2026-05-22 18:00 - 21:00 | Αποθήκη Νο2 – Λιμάνι
Ένα γόνιμο βήμα επιστημονικού διαλόγου και ανταλλαγής ερευνητικών προσεγγίσεων γύρω από την ιστορική διαδρομή και την πολιτισμική συγκρότηση της πόλης και της ενδοχώρας της.
Συνδιοργάνωση: Δήμος Αλεξανδρούπολης, Ένωση Θρακών & το Εργαστήριο Λαογραφίας και Κοινωνικής Ανθρωπολογίας του Τμήματος Ανθρωπιστικών Σπουδών του Δ.Π.Θ.

🕗 09:15- 13:30 & 18:00-21:00

Από τη Γη στο Διάστημα: Μια συνάντηση με αστροναύτη της NASA
2026-05-22 11:00 - 18:00 | Τράπεζα Ελλάδος
Ο Δήμος Αλεξανδρούπολης φιλοξενεί την καταξιωμένη αστροναύτη της NASA Bonnie J. Dunbar στην Αλεξανδρούπολη.
Μια μοναδική εκδήλωση για μαθητές, νέους και το ευρύ κοινό.
Η Dr. Dunbar είναι πρώην αστροναύτης της NASA με 5 αποστολές στο διάστημα και πάνω από 50 ημέρες σε τροχιά. Σήμερα είναι καθηγήτρια Αεροδιαστημικής Μηχανικής στο Texas A&M University και ειδικεύεται στα ανθρώπινα συστήματα διαστήματος.

4ο Πανέβριο Φεστιβάλ Τοπικής Ιστορίας και Παραδοσιακής Μουσικής «Στα βήματα της Παράδοσης. Οι πατρίδες που δεν σβήνουν»
2026-05-23 18:00 - 21:00 | Θέατρο Αλτιναλμάζη
Το 4ο Φεστιβάλ εστιάζει στα παραδοσιακά τραγούδια και τους χορούς των περιοχών που έμειναν εκτός των συνόρων της ελληνικής επικράτειας, μετά τη δημιουργία του Νέου Ελληνικού Κράτους.
Συνδιοργάνωση: Δήμος Αλεξανδρούπολης, 4ο Δημοτικό Σχολείο Αλεξανδρούπολης «Χρόνης Αηδονίδης» , Πρωτοβάθμια Εκπαίδευση Ν. Έβρου, Περιφερειακή Ενότητα Έβρου και Αρχείο Μουσικολαογραφικής Παράδοσης «Χρόνης Αηδονίδης»

«Χορωδιακή συνάντηση»
2026-05-30 19:30 - 21:30 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Από την Χορωδία Χ.Ο.Α. «Ευτέρπη», με τη συμμετοχή :
της Χορωδίας του Συλλόγου Αποφοίτων Φιλοσοφικής Σχολής Α.Π.Θ. «Χρήστος Tσολάκης»
της Χορωδίας Όμιλος Αλεξανδρούπολης «ΕΥΤΕΡΠΗ»
της Χορωδίας του Δήμου Ορεστιάδας «ΕΝ ΟΡΕΣΤΙΑΔΙ» και
του Συλλόγου Φίλων Χορωδιακής Μουσικής Κομοτηνής “Ο ΕΥΜΟΛΠΟΣ”
